Malayhubro

Malayhubro (Ketupa sumatranus) er en rovfugl i slekten Ketupa og inngår i gruppen Bubonini i uglefamilien (Strigidae). Arten er utbredt i Sørøst-Asia, vest for Wallacelinjen. Den regnes som livskraftig og består som to underarter.

 Taksonomi 
Malayhubro er én av artene som ble flyttet til Ketupa fra slekten Bubo, fordi sistnevnte utgjorde en parafyletisk gruppe. Underarten tenuifasciatus blir i inndelingen her synonymisert med strepitans.

 Biologi 
miniatyr|venstre|Voksen malayhubro (mørk) med ungfugl (lys).
Malayhubro er en ganske liten ugle og måler cirka 40–46 cm. Den veier omkring 620 g i snitt, men hunnen blir noe større enn hannen. Vingene måler cirka 35,1–38,0 cm hos hunnen, og 33,5–34,6 cm hos hannen.

Arten har lange, utadrettede øredusker. Ansiktet er skittent hvitaktig. Øreduskene er mørkebrune, fint markert med hvitt. Den er svartbrun på oversiden, med rødbrune matte striper og noe kremaktig hvitt på skuldrene. Flygefjærene og halen er bredt stripete på oversiden og gråhvite på undersiden. Brystet har en rødbrun tone og er stripete med brunt. Tarsene er fullt fjæret. Nebb og vokshud er blekgule til klart gule. Iris endrer farge fra blåsvart hos unger til nøttebrun eller mørk brun hos voksne. Føttene er gulaktige med et grålig skjær. Klørne er mørkegrå. Kjønnene er like. Ungfugler er kremaktig hvite med mørkebrune striper.

Habitatet består av lavlandseviggrønn skog og delvis eviggrønn skog, inkludert skogkanter og åpninger; også sekundær vegetasjon, gamle plantasjer og godt bevokste hager. Hovedsakelig fra lavlandet opp til 600 moh, lokalt opptil . På Malayahalvøya er den registrert unntaksvis opp til , på det vestlige Java til , og til  på den malaysiske øya Borneo, og sjeldent opp til  andre steder i den indonesiske skjærgården.

Dietten inkluderer store insekter, samt små pattedyr, spesielt gnagere, men også slanger og små fugler. Tar sannsynligvis også noe større bytte; det er registrert at den har spist en ung krabbemakak (Macaca fascicularis). Av 146 byttedyr identifisert ved et rede i Malaysia, utgjorde 56,2 % rotter, 18,5 % frosker, 6,8 % store insekter, 6,2 % øgler, 5,5 % slanger, 3,4 % fugler og 3,4 % mindre gnagere (mus og ekorn). Arten er natt- og skumringsaktiv. Den jakter fra sitteplasser og hopper dessuten godt rundt på bakken; flyr raskt og lavt fra dagleiet i skumringen.

 Inndeling 
Inndelingen følger Birds of the World. Norske navn på artene følger Artsdatabanken.

 Strigiformes, ugler
 Strigidae, uglefamilien 
 Striginae, (egentlige ugler)
 Bubonini, (ørneugler)
 Bubo, hubroer
 Scotopelia (flodugler)
 Ketupa (fiskeugler)
 K. poensis, småhubro
 K. leucostictus, billehubro
 K. lactea, gråhubro
 K. shelleyi, herkuleshubro
 K. blakistoni, nordfiskeugle
 K. ketupu, malayfiskeugle
 K. zeylonensis, brunfiskeugle
 K. flavipes, rustfiskeugle
 K. coromanda, braminhubro
 K. nipalensis, skoghubro
 K. sumatrana, malayhubro
 K. s. sumatrana, nominatformen er utbredt i det ekstreme sørlige Myanmar og på den thailandske halvøya sør til Sumatra, inkludert på Bangka.
 K. s. strepitans, utbredt på Borneo, Java, og Bali.
 K. philippensis, rusthubro

 Referanser 
BirdLife International. 2022. Bubo sumatranus. The IUCN Red List of Threatened Species 2022: e.T22688976A207944973. https://dx.doi.org/10.2305/IUCN.UK.2022-1.RLTS.T22688976A207944973.en. Accessed on 05 May 2025.

Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, E. de Juana, C. J. Sharpe, J. S. Marks, P. Pyle, and C. Hansasuta (2023). Barred Eagle-Owl (Ketupa sumatrana), version 1.2. In Birds of the World (S. M. Billerman, P. Pyle, and N. D. Sly, Editors). Cornell Lab of Ornithology, Ithaca, NY, USA. https://doi.org/10.2173/bow.baeowl1.01.2

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

Winkler, D. W., S. M. Billerman, and I. J. Lovette (2020). Owls (Strigidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.strigi1.01

 Eksterne lenker 


Kategori:Ugler
Kategori:Fugler formelt beskrevet i 1822